– Гэтая выстава, – расказвае яе арганізатар педагог мастацкага аддзялення Ірэна Зянько, – у рамках нашага юбілейнага праекта. У наступным годзе мастацкае аддзяленне будзе адзначаць 20-годдзе. Нас радуе, што склалася цеснае супрацоўніцтва з раённым Цэнтрам культуры. Мы адчуваем арганізацыйную падтрымку нашых ініцыятыў дырэктарам Алай Сушч, якая вельмі зацікаўлена рэагуе на ўсе творчыя праекты і дапамагае іх ажыццявіць талентам і ўменнямі работнікаў культуры. Нядаўна тут у фае працавала выстава работ нашых вучняў 1-7 класаў. А сёння вось – прэзентацыя малюнкаў самых маленькіх выхаванцаў з пасвячэннем у мастакі. Аб гэтай падзеі ім будуць напамінаць медалі з палітрай, якія мы для іх падрыхтавалі. У юбілейны для аддзялення год у нас запланаваны і іншыя мастацкія выставы, дзе наведвальнікі ўбачаць, чаго дасягнулі дзеці ў сваёй творчасці, як яны развіваюць свае задаткі і дасягаюць значных поспехаў.